मॉन्ट्रियल
मॉन्ट्रियल मेट्रो की लाइनों पर क्यूबेक संस्कृति के कुछ मशहूर चित्रकारों द्वारा निर्मित छवियाँ मौजूद हैं। 2006 में मॉन्ट्रियल को 'यूनेस्को सिटी ऑफ़ डिज़ाइन' का पुरस्कार प्राप्त हुआ था (बुएनोस आइरेस और बर्लिन सहित)। इस पुरस्कार ने मॉन्ट्रियल के चित्रकारी समुदाय को एक अलग पहचान दी। 2005 से यह शहर इकोग्राडा और अंतर्राष्ट्रीय डिज़ाइन गठबंधन का मुख्यालय रहा है। अंडरग्राउंड सिटी एक प्रसिद्ध पर्यटक स्थल है। इसमें एक साथ जुड़े शॉपिंग कॉम्प्लेक्स मौजूद हैं। इस शानदार जगह के अंदर मॉन्ट्रियल के कुछ सबसे व्यस्त जगहों पर होटल, रेस्ट्रॉन्ट, सबवे स्टेशन आदि तक पहुँचने के लिए पैदल चलकर जाने के लिए राह मौजूद हैं। यह के क्षेत्र में लंबी गुफ़ाओं से फैला हुआ है।
मॉन्ट्रियल
मॉन्ट्रियल ( ; औपचारिक रूप से Montréal, ) कनाडा का एक बहुत बड़ा, सुंदर, मुख्य और एक प्रमुख शहर है। यह शहर क्यूबेक प्रांत मे बसा सबसे बड़ा शहर है। मॉन्ट्रियल ऊँची इमारतों से भरा हुआ है जोकि यहाँ का डाउनटाउन कहलाया जाता है। इस शहर मे बहुत से दर्शनीय स्थल है जो हर साल करोड़ों लोगो को आकर्षित करते हैं। यहाँ की मुख्य भाषा फ्रेंच है पर फिर भी 70 से 80 प्रतिशत लोग फ्रेंच और अंग्रेज़ी दोनों भाषाएँ बोलते हैं। मॉन्ट्रियल की मेयर वैलरी प्लांटे हैं। इस शहर का केंद्र मॉन्ट्रियल द्वीप पर है जिससे इसे यह नाम भी प्राप्त हुआ है। मॉन्ट्रियल राष्ट्रीय राजधानी ओटावा से पूर्व में, और प्रांतीय राजधानी क्यूबेक शहर से दक्षिण-पश्चिम में स्थित है।